Document ID: /fineweb-2-swissfilter-quality_10-filterrobots/filtered/02146.jsonl.gz/27

En serie spørsmål til nordmenn og – kvinner som bor eller er på gjennomfart i Sveits.
Hvem er Olav?
Jeg er komponist for film og media og dosent for komposisjon for film, teater og media på Zurich University of Arts (ZHdK). Det er en veldig fordrene, men også en tilfredsstillende jobb, en pasjon. Jeg bestemte meg for å bli komponist når jeg var 6 år gammel og hadde flaks at foreldrene mine støttet meg. Det hører vel til jobben at jeg interesserer meg for kunst, litteratur og filosofi. Men jeg nyter også av å gå turer i naturen og å svømme.
I hvilken forbindelse er du i Sveits?
Jeg ble født i Frankrike med fransk mor og norsk far. Vi flyttet for en kort tid til Østerrike og så til Tyskland, hvor jeg gikk på skole og studerte. Under studiene ble jeg mer og mer involvert i filmmusikk og bestemte meg i 2011 for å studere det i Zurich. Første dag jeg var i Zurich, visste jeg, at jeg ville undervise komposisjon på kunsthøyskolen, og det gjør jeg nå.
Kan du fortelle leserne våre om din jobb?
Jobben min deler seg i to. På den ene siden jobber jeg freelance. Det kann være som komponist, sound designer eller arrangør. Det kan være litt ekstremt, fordi det er veldig personlig å uttrykke seg musikalsk. Så kan det hende at man har intensive jobbe-faser for ulike prosjekt.
Den andere jobben er å undervise Bachelor- og Masterstudenter i komposition. Det er en ganske fordrende men også veldig tilfredsstillende jobb, fordi man stuper inn i musikalsk-personlige uttrykk fra unge kunstnere med deres ideer, drømmer og utfordringer. Noen ganger tenker jeg, at jeg lærer meg mere av studentene mine en de lærer av meg. Men det finnes lite som er så tilfredsstillende som følelsen å ha hjulpet noen i å realisere sine ønsker.
Hva provoserer deg?
Dårlig musikk haha….men også personer som tror deres moral og oppfatning av verden er en universell realitet som skal gjelde for alle. Vår individuell oppfatning er en veldig begrenset konstruksjon.
Hva gjør du om ti år?
Det samme som i dag men forhåpentlig bedere.
Hva opplever du som er den største forskjellen på Sveits og Norge?
Solen/Lyset.
Hvis du kunne endret én ting her i verden – hva ville det vært og hvorfor?
Det er et interessant spørsmål. Om jeg ikke hadde opplevd det tragiske i livet mitt, hadde jeg da vært det mennesket jeg er, og vært takknemlig for livet jeg har i dag? Er kunst ikke ofte et resultat av dramatiske opplevelser og situasjoner? Vi mennesker ser ut til å ha visse syklus av krig og fred, ondt og godt, liv og død. En stor sivilisasjon etter den andre kommer og går.
De fleste av oss (jeg inkludert) ønsker fred, lykke, kjærlighet og fred til alle, men jeg kan ikke annerledes enn å spørre meg om menneskenes inherent natur hadde vært kompatibel med det.
1000 takk Olav Lervik !